
ఇస్లామాబాద్ : పాకిస్థాన్ ప్రధాన మంత్రి నవాజ్ షరీఫ్ శుక్రవారం తన పదవికి రాజీనామా చేశారు. ఆయన ప్రధానమంత్రి పదవికి అనర్హుడని సుప్రీంకోర్టు తీర్పు చెప్పడంతో ఈ నిర్ణయం తీసుకున్నారు. ఆయన తన పార్టీ పాకిస్థాన్ ముస్లిం లీగ్ -నవాజ్లో కూడా పదవులను కోల్పోతారని తెలుస్తోంది. తన సహచరులతో సమావేశమై తదుపరి చర్యలపై సమాలోచన జరుపుతున్నారు. ఆయన రాజకీయాల నుంచి పూర్తిగా తప్పుకుంటారని కూడా కొందరు చెప్తున్నారు. నూతన ప్రధాన మంత్రిగా షాహిద్ ఖకాన్ అబ్బాసీ ప్రమాణ స్వీకారం చేయబోతున్నారని పాకిస్థాన్ మీడియా చెప్తోంది.  అయితే దీనిపై షరీఫ్ స్వయంగా ప్రకటన చేస్తారని పేర్కొంది.నవాజ్ షరీఫ్పై పాకిస్థాన్ సుప్రీంకోర్టు పెద్ద ఎత్తున విరుచుకుపడింది. ఆయన పార్లమెంటును మోసం చేశారని స్పష్టం చేసింది. ఐదుగురు సభ్యుల ధర్మాసనం ఏకగ్రీవంగా ఇచ్చిన తీర్పులో నవాజ్ షరీఫ్ ప్రధాన మంత్రి పదవికి అనర్హుడని స్పష్టం చేసింది.

islamabad : pakisthan pradhaana mantri nawaj sharif sukravaaram tana padaviki rajinama chesaru. aayana pradhaanamantri padaviki anarhudani supreenkortu teerpu cheppadamtho ee nirnayam teesukunnaru. aayana tana party pakisthan muslim leag -navaajlo kuudaa padavulanu kolpotarani telustondi. tana sahacharulatho samavesamai tadupari charyalapai samalochana jaruputunnaru. aayana rajakeeyala nunchi puurtigaa tappukuntaarani kuudaa kondaru cheptunnaaru. noothana pradhaana mantrigaa shahid khakan abbasi pramaana sweekaaram cheyabotunnarani pakisthan media cheptondi.  ayithe deenipai sharif swayamgaa prakatana chestaarani perkondi.nawaj sharifpy pakisthan supreenkortu pedda ettuna viruchukupadindi. aayana paarlamentunu mosam chesarani spashtam chesindi. aiduguru sabhyula dharmasana ekagreevangaa ichina teerpulo nawaj sharif pradhaana mantri padaviki anarhudani spashtam chesindi.